jkorsvik/nowiki_second_scrape_merged huggingface dataset:
Simployer

Simployer, tidligere Infotjenester, er en norsk bedrift som leverer personalsystem, personalhåndbøker og kompetanse om arbeidslivets spilleregler. De har kunder både blant private bedrifter, organisasjoner og offentlig forvaltning.
Simployer Group AS ble etablert i 1985 og har hovedkontor på Grålum i Sarpsborg. Konsernet omfatter selskapene Simployer Solutions AS, Simployer AS,  Simployer AB og Simployer Tech Polska. I en artikkel i tidsskriftet CIO Applications  opplyser selskapet at Simployer har vokst til å bli en HRM-programvareplattform som brukes av nesten 900 000 ledere og medarbeidere.


== Ekspertise ==
Simployer har siden starten vært et selvstendig fagmiljø for kompetanse på arbeidslivets spilleregler, helt på siden av forhandlingspartene i arbeidslivet og offentlige myndigheter. Selskapets eksperter brukes ofte som intervjuobjekter i artikler om hvilke regler som gjelder på jobben og hjemmekontoret, som at man kan miste lønna når grensene stenger og etter en lovendring må betale skatt av kjøregodtgjørelsen. Simployer analyserer også nøkkeltall om arbeidslivet, og fikk medieoppmerksomhet under koronapandemien da selskapet la fram tall over hvor mye virksomheter sparte på redusert reisevirksomhet og en undersøkelse om at mange på hjemmekontor savner medarbeidersamtaler.   


== Abonnementer ==
Gjennom abonnementer på HCM-programvare tilbyr Simployer kundene sine muligheten til å velge mellom en rekke ulike valgfrie moduler som kan være til støtte i arbeidet med medarbeidere fra ansettelse til oppsigelse. Blant modulene er fraværshåndtering, talentutvikling, HMS-løsninger og personalhåndbøker. I tillegg tilbyr Simployer juridisk support, både som abonnement, på hotellkurs og i digital e-læring.


== Historie ==
1984: Fagbladet Arbeidsgiver etableres som SAF-nytt, hvor SAF er forkortelse for «Sykepengeordningen, arbeidsrett og ferieloven».
1985: Info Tjenester AS etableres, og abonnentene på SAF-nytt tilbys telefonsupport og abonnement på ringpermer med utskiftbare ark.
2009: Selskapet bytter navn fra Info Tjenester AS til Infotjenester AS.
2013: Infotjenester etablerer det svenske datterselskapet First Stage Competence AB i Göteborg. Samme år overtar Infotjenester driften av Næringslivets skole fra Næringslivets Hovedorganisasjon.
2015: Infotjenester kjøper opp det svenske firmaet Tholin & Larsson.
2017: Programvareselskapene Capitech og Netcompetence kjøpes opp av Infotjenester, som samler alle tilbudene innen HRM-programvare under det nye merkenavnet Simployer.
2020: Konsernet bytter navn fra Infotjenester til Simployer, og Ferd kommer inn som majoritetseier. Det blir også kjent at det svenske selskapet &Frankly kjøpes opp.
2021: Simployer kjøper det svenske selskapet Edge HR av konsernet Wise Group. 


== Referanser ==


== Eksterne lenker ==
Offisielt nettsted
Storpikulett

Storpikulett (Nesoctites micromegas) er en art i spettefamilien og eneste art i slekten Nesoctites. Den ble tidligere klassifisert blant pikulettene, men siden har det vist seg at den ikke hører hjemme blant disse. Nå regnes den enten som en basal art i underfamilien Picinae (hakkespetter), under tribuset Nesoctitini, eller til sin egen underfamili; Nesoctitinae.
Storpikulettens naturlige habitat er subtropiske og tropiske tørre skoger, subtropiske og tropiske fuktige lavlandsskoger og subtropisk og tropisk buskland på øya Hispaniola i Karibien.


== Inndeling ==
Inndelingen følger Taxonomy in Flux og er i henhold til Boyd (2017). Boyd regner med 206 arter fordelt i sju tribus og 33 slekter. Det hersker imidlertid uenighet om denne inndelingen. HBW Alive regner med noen flere arter, men deler dem inn i færre tribus og slekter. Andre autoriteter kan ha lignende forskjeller i inndelingen. Norske navn på artene følger Norsk navnekomité for fugl og er i henhold til Syvertsen et al. (2008). Beskrivelser i parentes er ikke offisielle navn. Alle arter har nødvendigvis ikke fått norsk navn.

Piciformes, spettefugler, 484 arter
Galbuli, (jakamarfugler), 57 arter
Pici, (egentlige spettefugler), 427 arter
Ramphastides, 157 arter
Picides, 270 arter
Indicatoridae, vokseterfamilien, 16 arter
Picidae, spettefamilien, 237–254 arter
Jynginae, vendehalser
Picumninae, pikuletter
Picinae, hakkespetter
Nesoctitini
Nesoctites
N. micromegas, storpikulett
N. m. micromegas (nominatformen), Hispaniola
N. m. abbotti, Gonâve (vest for Hispaniola)


== Referanser ==


== Eksterne lenker ==
(en) Storpikulett i Global Biodiversity Information Facility 
(no) Storpikulett hos Artsdatabanken 
(en) Storpikulett hos Fossilworks 
(en) Storpikulett hos ITIS 
(en) Storpikulett hos NCBI 
(en) Kategori:Nesoctites micromegas – bilder, video eller lyd på Wikimedia Commons 
Nesoctites micromegas – detaljert informasjon på Wikispecies
Harskning

Harskning innebærer at fett eller andre lipider nedbrytes ved enten hydrolyse, oksidasjon eller begge. Hydrolyse vil løsrive fettsyrekjedene fra glyserolstammen i glyseridene. Disse frie fettsyrene kan deretter gjennomgå videre autooksidasjon. Oksyderingen skjer normalt med umettet fett ved en fri radikal-hjulpet prosess. Disse kjemikalieprosessene kan skape høyst reaktive molekyler i harsk mat og olje, som er årsaken til dannelsen av ubehagelige og skadelige lukter og farger. Prosessene kan også ødelegge næringsstoffer i mat. Under noen forhold kan harskning, og ødeleggelse av vitaminer, skje veldig raskt.
St. John’s University (New York)

St. John's University, ofte forkortet SJU, er et privat katolsk i universitet i New York. Dets hovedcampus ligger i Jamaica i Queens i delstaten New York i USA. 
Universitetet har over 20 000 studenter (2007), og er dermed et av de største katolske universiteter i USA. Ordenen ble grunnlagt av prester tilhørende vincentinerne i 1870. Skolepengene i 2006 var på US$ 24 970.


== Eksterne lenker ==
(en) Offisielt nettsted 
(en) St. John's University (New York City) – kategori av bilder, video eller lyd på Commons
Naugatuck River

Naugatuck River er en 105 km lang elv i den amerikanske delstaten  Connecticut. Den renner fra det nordvestre Connecticut sørover og inn i Housatonic River i Derby.  


== Eksterne lenker ==
(en) Naugatuck River – kategori av bilder, video eller lyd på Commons
Qingdao internasjonale seilingssenter

Qingdao internasjonale seilingssenter er en seilbåtmarina på området for det tidligere verftet  Beihai i Fushanbukten i Qinghai i Shandongprovinsen i Folkerepublikken Kina. Senteret ble bygget til Sommer-OL 2008 og de paralympiske leker samme år.


== Eksterne lenker ==
Olympic Venue Distribution overlay on Google Maps
Jeffrey N. Steenson

Jeffrey N. Steenson  (født 1. april 1952 i USA) er den episkopale biskop av bispedømmet Rio Grande. Han ble utnevnt den 24. oktober 2004, konsekrert til biskop i januar 2005 og innsatt i bispedømmets katedral i Albuquerque i den amerikanske delstaten New Mexico i oktober samme år.
Han gikk av i 2007 og konverterte til den katolske kirke samme år.


== Referanser ==


== Eksterne lenker ==
Biografien til Steenson frem til han gikk av som biskop Arkivert 5. oktober 2007 hos Wayback Machine.
Koljutsjinøya

Koljutsjinøya  (russisk: Остров Колючин) er en liten øy i Tsjuktsjerhavet. Den ligger ca. 11 km utenfor nordkysten av Tsjukotkahalvøya lengst øst i Russland. Øya er bare 4,5 km lang og maksimalt 1,5 km bred. Den er dekket av tundravegetasjon. Det ligger en liten tsjuktsjisk bosetning, kalt Koliutsjino, helt sør på øya.  


== Historie ==
I september 1933 ble den sovjetiske isbryteren «Tsjeljuskin» knust av pakkis nær Koljutsjinøya. Passasjerene og mannskapet ble reddet med fly i en dramatisk og mye publisert operasjon som gjorde kaptein Vladimir Voronin og ekspedisjonslederen Otto Schmidt til helter.


== Litteratur ==
Armstrong, T., The Russians in the Arctic, London, 1958.


== Eksterne lenker ==
Tidlig sovjetisk utforskning
Historien om russisk utforkning av Arktis
Bilder av dyr på Koljutsjinøya
Halvor Nordhaug

Halvor Nordhaug  (født 26. februar 1953) er biskop i Bjørgvin. Før han ble dette, var han praktikumsrektor ved Menighetsfakultetet i Oslo.
Han ble uteksaminert fra Menighetsfakultetet i 1978 og ble ordinert til prest i Fredrikstad domkirke 1979. I 1980 var han feltprest på Heistadmoen, og ble deretter prest for norske studenter i utlandet 1981-1986. Han var teologisk konsulent i Mellomkirkelig Råd 1986-1991 og kapellan i Ås menighet 1991-1995 og ble rektor på Menighetsfakultetets praktisk-teologiske seminar fra 1995-2009. Han ble innsatt som biskop i Bjørgvin 8. mars 2009.
Han var fra 1993 til 2009 redaktør av Luthersk Kirketidende.
Han er sønn av biskop Ole Nordhaug (1925-2021) og salmedikteren Liv Nordhaug (1926-2002).


== Utvalgt bibliografi ==
Nordhaug, Halvor (1953-) (2020) Men hva med de andre? Om kristendommen og religionene. Vårt Land forlag.
Nordhaug, Halvor (1953-) og Syse, Henrik (2016) Hvor kristent skal Norge være? Vårt Land forlag. ISBN 978-82-93368-21-2
Nordhaug, Halvor (1953-) (2010) Kjærligheten hus. Oslo. Verbum. ISBN 978-82-543-1174-5
Nordhaug, Halvor (1953-) (2006) En kirke for folket. Oslo. Luther. ISBN 82-531-3328-6
Nordhaug, Halvor (1953-) (2000). -så mitt hus kan bli fullt: en bok om prekenen. Oslo: Luther. ISBN 9788253145280. 
Nordhaug, Halvor (1953-) (1991). Himmeljorden: betraktninger om tro og natur. Oslo: Verbum. ISBN 8254305315. 
Tro møter tro. Oslo: Verbum. 1990. ISBN 8254304882. 
Vern om skaperverket: kirker verden over i arbeid for miljøvern. [Oslo]: Mellomkirkelig råd for den Norske kirke. 1989. ISBN 8270401390. 
Nordhaug, Halvor (1953-) (1985). Fremmede i verden: studiebok til Peters første og andre brev. Oslo: Verbum. ISBN 8254302685. 


== Eksterne lenker ==
(en) Halvor Nordhaug – kategori av bilder, video eller lyd på Commons 
«Nordhaug vigslet til biskop», Vårt Land 8. mars 2009
Halvor Nordhaugs CV på regjeringen.no
Sittwe

Sittwe (tidligere Akyab) er en by i Myanmar (Burma). Den har ca. 181 000 innbyggere (2006). 
Byen ligger ved landets vestkyst på en øy der de tre elvene Kaladan, Myu og Lemyo munner ut i  Bengalbukten. Den er hovedstad i delstaten Rakhine.
Etter Jandabu-traktaten av 1826, som gjorde britene til makthavere, ble samme år byen grunnlagt av britene. Det ble sentrum for britisk Arakan. En av de viktigste handelsartikler her var ris. 
I februar 2007 offentliggjorde India planer om å utvikle byens havn slik at den via Kaladaneleven kan fungere som handelsknutepunkt for eksport fra og import til Mizoram og andre innlandsstater i det nordøstre India.


== Referanser ==


== Eksterne lenker ==
(en) Sittwe – kategori av bilder, video eller lyd på Commons
Magmakammer

Magmakammer er en isolert smeltemasse under en vulkan. Et magmakammer kan variere i størrelse og ligge i 
både den øvre og den nedre delen av jordskorpen.
Chilasa epycides

Chilasa epycides er en sommerfugl i familiegruppen svalestjerter. Den lever fra vest i Kina og Nepal og østover til nord i Burma.


== Utseende ==
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.


== Levevis ==
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Chilasa epycides tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Chilasa
Chilasa epycides (Hewitson, 1862)
synonym:  Papilio epycides
underart: C. e. melanoleucus Ney


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Chilasa epycides i Global Biodiversity Information Facility 
(en) Chilasa epycides hos NCBI 
(en) Kategori:Papilio epycides – bilder, video eller lyd på Wikimedia Commons 
Chilasa (Chilasa) epycides – detaljert informasjon på Wikispecies 
Chilasa epycides (Papilio epycides) – www.nic.funet.fi/
Arbeidshus

Arbeidshus (fra engelsk: workhouse) var fra gammel tid et anstalt der fattige ble forsørget og satt i arbeid.


== Arbeidshus i Storbritannia ==
England var opprinnelsesstedet for denne typen sosialtjeneste. Dette ble kalt indoor relief, i motsetning til underhold utenom arbeidshusene, såkalt outdoor relief, slik det ble gjort i en mengde andre land. Allerede på 1500-tallet omtales arbeidshus i England, og i 1723 ble tilsyn et vilkår for underhold (en viktig bestemmelse, som kalles workhouse test). Men ved den industrielle revolusjonen ble dette lempet på (1783 og spesielt fra 1795); outdoor relief ble vanligere, og lønnstilskudd ble innvilget til arbeidsføre personer (det såkalte allowance system). 
Fattigdommen økte, lønnene sank, verdighet og sedelighet forsvant. Den store fattighjelpsreformen i 1834 brøt fullstendig med dette system gjennom å gjeninnføre workhouse test og gjøre arbeidshusene til hjørnestenen i Englands fattighjelpsvesen. Som følge av de da fastlagte prinsipper, at de fattigunderholdtes stilling skulle være dårligere enn vanlige arbeideres, avskrekket alle, som ikke var i virkelig behov av hjelp, og de fattiges opphold i arbeidshusene utelukket alle farer for konkurranse med ikke understøttede arbeidere.


== Arbeidshus i Sverige ==
I tidigere gjeldende svensk fattighjelpsforordning ble det anbefalt at: «fattigvårdssamhälle låta sig angeläget vara att bilda arbetsanstalt för dem, som stå under fattigvårdsstyrelses husbondevälde». En sånn anstalt var Stockholms stads arbetsinrättning, som ble opprettet i 1773 som Södra frivilliga arbetshuset og ble ombygget i 1844 til Stockholms stads allmänna arbetshus og 1855 tok tilbake førstnevnte navn. Der inntok dels personer som stod under Stockholms fattighjelpsstyrelses husbondevelde med arbeidskraft som styret ville utnytte på institusjonen, dels nødstilte personer, som tilhørte Stockholms fattighjelpssamfunn og i mangel av fast bosted ønsket å bli innskrevne som beboer på institusjonen. De fleste som inntok var forkomne familieforsørgere (menn eller kvinner).
Norra frivilliga arbetshuset i Stockholm (for kvinner) tilkom 1797. Også andre svenske steder, som Göteborg, Malmö, Norrköping, Gävle, Sundsvall, Helsingborg og Eskilstuna, har hatt arbeidshus.


== Arbeidshus i Norge ==
Nils Jensen Ytteborg var forstander ved Prinds Christian Augusts Minde, Mangelsgården, som var arbeidshus for fattiglemmer. Herfra sendte han folk for å arbeide i blant annet sitt eget brenneri.


== Litteratur ==
Michel Foucault: Madness and Civilization: A History of Insanity in the Age of Reason trans. by R. Howard, (London: Tavistock, 1965) – abridged; History of Madness ed. Jean Khalfa, trans. Jonathan Murphy and Jean Khalfa, (London: Routledge, 2006) – unabridged. Oversatt til norsk av Fredrik Engelstad og Erik Falkum: Galskapens historie i opplysningens tidsalder. Gyldendal 2. utg. 1991. ISBN 82-05-19344-4


== Se også ==
Tukthus
Dollhus
Fattighus
Chilasa paradoxa

Chilasa paradoxa er en sommerfugl i familiegruppen svalestjerter. Den lever i sørøst Asia.


== Utseende ==
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.


== Levevis ==
Paringen skjer ved sammenkobling mellom de to kjønnene. Eggene legges direkte på næringsplanten. Larven lever som plantespiser og er radikalt forskjellige fra de voksne, både i levevis og i kroppsbygning.
Chilasa paradoxa tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen.


== Systematisk inndeling ==

sommerfugler (Lepidoptera)
gruppe / overfamilie dagsommerfugler (Papilionoidea)
familie svalestjerter (Papilionidae)
delgruppe Papilioninae
slekt Chilasa
Chilasa paradoxa (Zincken, 1831)
synonymer: Papilio paradoxa Zelima paradoxa
underarter: C. p. telesicles Felder C. p. aenigma Wallace, 1865 C. p. telearchus (Hewitson, 1852) C. p. niasicus Rothschild C. p. melanostoma Jordan, 1909


== Kilder ==
www.funet.fi – Lepidoptera database
Papilionidae – revised GloBIS/GART species checklist Arkivert 9. september 2010 hos Wayback Machine.


== Eksterne lenker ==
(en) Chilasa paradoxa i Global Biodiversity Information Facility 
(en) Chilasa paradoxa hos NCBI 
(en) Kategori:Papilio paradoxa – bilder, video eller lyd på Wikimedia Commons 
Chilasa paradoxa (Papilio paradoxa) – www.nic.funet.fi/
Jeff Goldblum

Jeffrey Lynn Goldblum (født 22. oktober 1952 i West Homestead i Pennsylvania) er en amerikansk skuespiller og jazzpianist. Han er kjent for å ofte spille eksentriske eller intense rollefigurer. 


== Bakgrunn ==
Goldblum ble født i West Homestead nær Pittsburgh i Pennsylvania. Han var sønnen til Shirley, som var programleder for et radioprogram, og Harold Goldblum, som var lege. Han har en søster, Pamela, og en eldre bror, Lee. En annen bror, Rick, levde bare til han ble 23. Familien var jødisk og tilhørte en ortodoks synagoge. Goldblum flyttet til New York City i en alder av sytten år for å bli skuespiller.


== Skuespiller ==
Goldblum begynte sin karriere som skuespiller i filmen Death Wish fra 1974. En tidlig og liten rolle som han er likevel er godt kjent for er en person som snakker i telefonen under en fest i filmen Annie Hall fra 1977. Han har hatt hovedroller i filmer som Fluen, Independence Day, Den tapte verden, Earth Girls Are Easy, The Tall Guy, Vibes og Into the Night. 
Han er 193 cm høy og kjent for sin lange og hengslete figur.


== Musiker ==

Goldblum spiller piano og som tenåring fikk han små spillejobber i Pittsburgh. Etter oppfordring fra Peter Weller og Woody Allen begynte han på 1990-tallet å spille standard jazzmelodier på klubber i Los Angeles. Senere har han hatt faste, ukentlige konserter i Los Angeles. I 2018 ga han ut sitt første album The Capitol Studios Sessions (på Decca). Vokalistene Haley Reinhart, Imelda May og Sarah Silverman medvirket. Albumet gikk til topps på Billboards jazzliste.Hans andre album I Shouldn’t Be Telling You This er ventet i november 2019 og der skal blant andre Miley Cyrus og Sharon Van Etten medvirker.

Han synger selv i tillegg til å spille piano i bandet kalt Mildred Snitzer Orchestra. Peter Weller spilt en tid sammen med Goldblum.


== Referanser ==


== Eksterne lenker ==
(en) Jeff Goldblum – kategori av bilder, video eller lyd på Commons 
(en) Jeff Goldblum – galleri av bilder, video eller lyd på Commons 
(en) Jeff Goldblum på Internet Movie Database 
(sv) Jeff Goldblum i Svensk Filmdatabas 
(da) Jeff Goldblum på Filmdatabasen 
(da) Jeff Goldblum på Scope 
(fr) Jeff Goldblum på Allociné 
(en) Jeff Goldblum på AllMovie 
(en) Jeff Goldblum hos Turner Classic Movies 
(en) Jeff Goldblum hos Rotten Tomatoes 
(en) Jeff Goldblum hos TV Guide 
(en) Jeff Goldblum hos The Movie Database 
(en) Jeff Goldblum på Discogs 
(en) Jeff Goldblum på Discogs 
(en) Jeff Goldblum på MusicBrainz 
(en) Jeff Goldblum på Songkick 
(en) Jeff Goldblum på Last.fm 
(en) Jeff Goldblum på AllMusic 
Jeff Goldblum på Facebook 
Jeff Goldblum på Instagram 
Jeff Goldblum på Instagram